**PRIJAVLJIVANJE NEPRAVILNOSTI ZA MINISTARSTVO FINANCIJA, CARINSKU UPRAVU**

**POSTUPAK UNUTARNJEG PRIJAVLJIVANJA NEPRAVILNOSTI**

Prijava se može podnijeti pisanim putem, usmeno na zapisnik ili putem elektroničke pošte na adresu: [irena.car@carina.hr](mailto:irena.car@carina.hr) putem [Obrasca](https://carina.gov.hr/UserDocsImages/2341/OBRAZAC_Prijava.docx)*.*

Prijava sadrži podatke o prijavitelju nepravilnosti, podatke o osobi i/ili osobama na koje se prijava odnosi, opis nepravilnosti i datum prijave.

**ZABRANA ZLOUPORABE PRIJAVLJIVANJA NEPRAVILNOSTI**

U slučajevima kada prijavitelj nepravilnosti zloupotrebljava prijavljivanje nepravilnosti, primjerice kada traži protupravnu korist, daje neistinitu informaciju ili djeluje isključivo u svrhu nanošenja štete poslodavcu, tada prijavitelj nepravilnosti nema pravo na zaštitu predviđenu Zakonom o zaštiti prijavitelja nepravilnosti.

**PRAVA PRIJAVITELJA NEPRAVILNOSTI**

Prava prijavitelja propisana su Zakonom o zaštiti prijavitelja nepravilnosti (Narodne novine, broj 17/19) i Pravilnikom o načinu imenovanja povjerljive osobe i postupku unutarnjeg prijavljivanja nepravilnosti u Ministarstvu financija KLASA: 080-02/20-01/5; URBROJ: 513-03-01-20-2 od 24. veljače 2020.

**OBVEZE POVJERLJIVE OSOBE**

Povjerljiva osoba prati primjenu zakona kojim se uređuje zaštita prijavitelja nepravilnosti te promiče poštivanje zakonskih rješenja i zaštitu prijavitelja nepravilnosti, zaprima prijave nepravilnosti, provodi postupak unutarnjeg prijavljivanja nepravilnosti, štiti identitet i zaprimljene podatke prijavitelja nepravilnosti, pruža prijavitelju nepravilnosti opće informacije o njegovim pravima i postupku, omogućuje uvid u spis predmeta, vodi evidenciju o zaprimljenim prijavama te izrađuje godišnje izvješće o nepravilnostima.

[Odluka o imenovanju povjerljive osobe](https://carina.gov.hr/UserDocsImages/2341/Odluka%20o%20imenovanju%20povjerljive%20osobe%20za%20unutarnje%20prijavljivanje%20nepravilnosti%20u%20Ministarstvu%20financija,%20Carinskoj%20upravi.pdf)

[Odluka o imenovanju zamjenice povjerljive osobe](https://carina.gov.hr/UserDocsImages/2341/Odluka%20o%20imenovanju%20zamjenice%20povjerljive%20osobe%20za%20zaprimanje%20prijava%20nepravilnosti%20u%20Ministarstvu%20financija,%20Carinskoj%20upravi.pdf)